CELEX: 62009CN0102
Language: da
Date: 2009-03-13 00:00:00
Title: Sag C-102/09: Anmodning om præjudiciel afgørelse indgivet af Tribunale di Firenze (Italien) den 13. marts 2009 — Camar Srl mod Presidente del Consiglio dei Ministri

6.6.2009   
            
            
               DA
            
            
               Den Europæiske Unions Tidende
            
            
               C 129/7
            
         Anmodning om præjudiciel afgørelse indgivet af Tribunale di Firenze (Italien) den 13. marts 2009 — Camar Srl mod Presidente del Consiglio dei Ministri
   (Sag C-102/09)
   2009/C 129/12
   Processprog: italiensk
   
      Den forelæggende ret
   
   Tribunale di Firenze
   
      Parter i hovedsagen
   
   
      Sagsøger: Camar Srl
   
      Sagsøgt: Presidente del Consiglio dei Ministri
   
      Præjudicielle spørgsmål
   
   
               1)
            
            
               Afskar artikel 14 i den første Yaoundékonvention medlemsstaterne fra at indføre en intern afgift på bananer fra Somalia, som ikke blev pålagt indenlandske bananer (slet ikke produceret eller kun i ganske beskedent omfang), og som ikke kunne pålægges andre former for indenlandsk frugt?
               Såfremt ovenstående spørgsmål besvares bekræftende, spørges:
            
         
               2)
            
            
               Hindrede den dagældende »bananprotokol«, der er knyttet som bilag til den dagældende Lomékonvention, at der kunne opkræves en afgift, der er uforenelig med artikel 14 i den første Yaoundékonvention, på import til Italien af somaliske bananer udført i 1990, idet der tages højde for bestemmelserne i denne protokol sammenholdt med de tilsvarende protokoller, der er knyttet som bilag til de tidligere Lomékonventioner, samt artikel 5 i den anden Yaoundékonvention?
               Såfremt spørgsmålet besvares benægtende, spørges:
            
         
               3)
            
            
               Skal det antages, at de bananprotokoller, der er knyttet som bilag til Lomékonventionerne, hindrede forhøjelser af en afgift som den italienske forbrugsafgift på bananer fra Somalia efter den 1. april 1976, uafhængig af sådanne forhøjelsers konkrete indvirkning på eksporten af disse bananer?